[{"text_idx": "#000000", "text": "C\u0302efpag\u0302oPri niSekciojMalfermi la menuonVideojReceptojVeganismoSana vivstiloNovaj\u0302ojKontakto"}, {"text_idx": "#000001", "text": "Farc\u0302itaj melongenoj lau\u0306 armena maniero"}, {"text_idx": "#000002", "text": "Melongenoj estas tre s\u0302atataj kaj tre aprezataj en la mediteranea kaj kau\u0306kaza kuirartoj. Ni povas trovi ilin farc\u0302itaj, rostitaj, frititaj, kremigitaj... Sed, el ili c\u0302iuj mia plej s\u0302atata estas la farc\u0302ita melongeno. Oni povas trovi tiajn farc\u0302aj\u0302ojn ne nur en Armenio sed ankau\u0306 en g\u0302iaj c\u0302irkau\u0306aj landoj. La recepto ne estas komplika kaj konsistas el simplaj ingrediencoj kaj mi certas ke vi ofte faros g\u0302in post la unua provo! Kiam mi mang\u0302as g\u0302in, mi mense kaj guste translokig\u0302as al Armenio kaj mi amas tion \ud83d\ude42"}, {"text_idx": "#000003", "text": "7-8 melongenoj ne tro dikaj, prefere longetaj kaj rektaj por pli facila fritado."}, {"text_idx": "#000004", "text": "1 meza cepo, fajne tranc\u0302ita1 meza kukurbeto, tranc\u0302ita en malgrandajn kubojn1-2 fres\u0302aj verdaj kapsikoj tranc\u0302itaj en malgrandajn kubojn4-5 supkuleroj da olivoleo1\u20442 taso da tomatsau\u0306co, fres\u0302a au\u0306 endosigita1 kuleroj da rug\u0302a kapsika pasto2-3 kuleroj da tomatsau\u0306co (nedeviga)4-5 ajleroj, tranc\u0302itajFres\u0302a cilantro, fajne tranc\u0302ita por aldono al la melongenoj kaj posta ornamo surtelera.Salo kaj pipro lau\u0306plac\u0302e1\u20442 kulereto da kareo pulvorigita1\u20442 kulereto da kurkumo1 kulereto da kajena pipro (sed ne uzu se vi ne s\u0302atas g\u0302in)"}, {"text_idx": "#000005", "text": "Ni ankau\u0306 uzos duontason da tomatsau\u0306co miksita kun duontaso da akvo."}, {"text_idx": "#000006", "text": "Lavu kaj parte sens\u0302eligu la melongenojn lasante g\u0302in kun strio sens\u0302ela kaj alia strio kun la s\u0302elo."}, {"text_idx": "#000007", "text": "Metu la melongenojn en salan akvon, kovru ilin per telero por ke c\u0302iuj melongenoj estu tute kovritaj."}, {"text_idx": "#000008", "text": "Fritu la tranc\u0302itan cepon kun olivoleo g\u0302is g\u0302i estu travidebla. Aldonu la tranc\u0302itan kukurbeton, la kapsikojn kaj plu kuiru g\u0302is c\u0302io estu mola.\nMiksu la pistitan tomaton kun la kapsika pasto kaj la tomatsau\u0306co kaj aldonu al la legomoj surfajraj.Plu kuiradu g\u0302in dum c\u0302irkau\u0306 10 minutoj kaj aldonu c\u0302iujn spicojn. Elfajrigu kaj lasu g\u0302in malvarmig\u0302i.Sekigu la melongenojn, s\u0302miru ilin per abunda olivoleo kaj sur pato fritu ilin je mez-malalta fajro kaj lasu malvarmig\u0302i.Antau\u0306varmigu la bakfornon je 200 gradoj, metu la melongenojn sur bakpleton. Fendu ilin lau\u0306longe kaj malfermu g\u0302in kreante ujon.En tiu \u2018ujo\u2019 kreita ni aldonos tiom da farc\u0302aj\u0302o kiom ni povos. Vers\u0302u la miksaj\u0302on el diversaj sau\u0306coj kaj akvo inter la melongenoj kovrante la bakpleton.Kovru g\u0302in per aluminifolio kaj baku dum 25-35 minutoj.Forigu la aluminifolion kaj plu kuiru g\u0302in 20-25 minutojn.Ornamu per fres\u0302a koriandro."}, {"text_idx": "#000009", "text": "Servu la melongenojn kaj g\u0302uu!"}, {"text_idx": "#000013", "text": "Gumbo, el la sud-Usona kuirarto."}, {"text_idx": "#000014", "text": "C\u0302orizo el gluteno kaj rizo\nBurgero el kukurbeto kaj fres\u0302aj herboj\nPastaj\u0302o kun kukurbetoBestaj rajtojUniversala Deklaracio de la Bestaj Rajtoj\nKunlaboruC\u0302u vi s\u0302atus kontribui al VeganArto? Ekzemple, vi povus verki recept-artikolojn. Ne hezitu kontakti nin, ec\u0302 se vi ne scias pri kiel specife kontribui! Nia retpos\u0302tadreso estas xx(c\u0302e)yy.zzLicenco CC 4.0"}, {"text_idx": "#000015", "text": "C\u0302orizo el gluteno kaj rizo\nBurgero el kukurbeto kaj fres\u0302aj herboj"}]